Príloha č. 13 výzvy OP ĽZ DOP 2016/2.1.1/01

Príklady podaktivít
Kód výzvy: OP ĽZ DOP 2016/2.1.1/01

Žiadateľ by mal do svojho projektu zaradiť v rámci hlavných aktivít iba také podaktivity, ktoré sú účelné a logicky previazané na stanovený cieľ projektu a majú väzbu na potreby zvolenej cieľovej skupiny projektu. 
Hlavné aktivity ako aj podaktivity – ich účel, obsah, spôsob realizácie (vrátane časového harmonogramu) – musia byť v žiadosti o NFP jasne popísané. Taktiež by mali mať väzbu na ďalšie časti žiadosti o NFP a to predovšetkým na rozpočet a merateľné ukazovatele. 
Hlavné aktivity ako aj podaktivity zamerané na podporu samozamestnávania  osôb cieľovej skupiny, nie sú oprávnené, nakoľko tieto aktivity podporuje výzva OP ĽZ DOP 2016/2.1.1/02.

Účel, obsah a spôsob realizácie aktivít/ podaktivít by mal obsahovať aj:
−	zdôvodnenie voľby danej cieľovej skupiny
−	vymedzenie a špecifikácia zvolenej  cieľovej skupiny aj vzhľadom na región realizácie projektu vrátane kvantitatívneho vyjadrenia jej veľkosti 
−	popis skúseností žiadateľa so zvolenou cieľovou skupinou 
-	spôsob vyhľadávania a zapojenia cieľovej skupiny do projektu vrátane spôsobu preobsadzovania
−	nastavenie aktivít a podaktivít projektu s ohľadom na situáciu danej cieľovej skupiny
−	spôsob zabezpečenia individuálneho prístupu a zohľadnenie špecifických potrieb cieľovej skupiny

V prípade, že sa žiadateľ rozhodne projekt zamerať na viac cieľových skupín, musia byť v ŽoNFP uvedené informácie ku každej zvolenej cieľovej skupine. Aby sa zaistila špecializovaná podpora osobám cieľovej skupiny, odporúča sa zvoliť si jednu, maximálne dve cieľové skupiny.

Príklady podaktivít:
-	vyhľadávanie uchádzačov o zamestnanie z cieľovej skupiny, ktorí budú zapojení do projektu;
-	zostavenie Individuálneho kariérneho plánu (ďalej len „IKP“) pre uchádzačov o zamestnanie z cieľovej skupiny – základná štruktúra IKP je uvedená v Prílohe č. 11 výzvy;
-	vyhľadávanie potenciálnych zamestnávateľov, príp. ponuka pracovného miesta vo vlastnej réžii;
-	príprava klienta na vstup na trh práce;
- 	vzdelávanie alebo zabezpečenie vzdelávania uchádzača o zamestnanie podľa IKP
-	zabezpečenie alebo sprostredkovanie zamestnania – pracovného pomeru na minimálne 4 kalendárne mesiace najmenej v rozsahu polovice ustanoveného týždenného pracovného času, pre mladých ľudí so zdravotným postihnutím min. 16 hod./týždeň; 
- 	podpora osoby z cieľovej skupiny zapojenej do projektu formou zabezpečenia bývania, úhrady cestovného lístka, sprostredkovanie finančného poradenstva pri zadĺžení, právneho poradenstva apod.
-	práca s uchádzačmi o zamestnanie z cieľovej skupiny a zamestnávateľmi počas pracovného pomeru zameraná na udržanie uchádzačov o zamestnanie z cieľovej skupiny v zamestnaní min. počas stanovenej doby (napr. riešenie drobných konfliktov na pracovisku, problémy s dochádzkou uchádzača o zamestnanie do zamestnania apod.)
- 	iné podaktivity smerujúce k dosiahnutiu cieľa projektu a k dosiahnutiu plánovanej hodnoty merateľného ukazovateľa